Паводле Сяргея Драздоўскага, які каардынуе Бюро па правах інвалідаў, большасць праблем беларускіх інвалідаў спараджае дыскрымінацыя. Галоўная адказнасць у гэтым пытанні, на яго думку, ляжыць на дзяржаве, таму Сяргей прапанаваў папраўкі да Закону аб сацыяльнай абароне. Новыя палажэнні павінны даць азначэнне дыскрымінацыі інваліднасці, забяспечыць яе прафілактыку і абарону правоў людзей з інваліднасцю.